An edukasyon (Ingles: education) o pagtukdo an proseso kan pagpaparikas ninpagkanood, o pagguno nin kaaraman, katuodan, prinsipyo, moralidad, pagtubod, asin pag-uugali. Kaiba sa mga paaaging pang-edukasyon an pagtukdo, pagpapatuod, pag-istorya, diskusyon, asin nakadirektang paghanap nin simbag. Harus nagaganap an edukasyon sa giya nin mga edukador, pero pwede man tukduan kan mga paraadal an saindang sadiri. Pwedeng ganapon an edukasyon sa mga pormal o inpormal na paagi asin an anumang kadanasan na nakakapag-uswag sa pag-iisip, pagmati, o paghiro nin sarong tawo iyo pwedeng mahiling bilang edukatibo. An metodolohiya nin pagtukdo iyo inaapod na pedagohiya.